  Майя Бывальцева Удмуртилэн тӧроез Александр Бречалов улосвылысь экономикая министре Михаил Туминэз юнматӥз. Со сярысь ивортэ элькун тӧролэн но кивалтэтлэн пресс-службазы. Михаил Тумин ужоскетъёссэ быдэсъяны кутскиз туннэ, 20-тӥ толсуре. Та дырозь со Удмуртиысь экономикая министрлэн нырысетӥ воштӥсез луыса ужаз шуыса ивортэмын. Солэн ужоскетаз пыро вал покчи но шоръёзо ужбергатонэз азинтон, инновациосын ужан но мукет ӧръёс. 2010-тӥ арысен министерствоен Михаил Зайцев кивалтӥз. ВАТСАН Тумин Михаил Иванович вордӥськиз Магдебург карын (Германия) 1983-тӥ арын 28-тӥ тулыспалэ. 2000-тӥ арын Ижысь техникая кун университетэз «Бухгалтерский учёт, анализ и аудит» ӧнеръя йылпумъяз.   2002–2003 аръёсы — Росси Федерациысь вытъёсъя министерстволэн Ижкарысь Первомай ёросъя инспекциысьтыз ивортодэт сӧзнэтъёсты автоматизировать каронъя ёзэтын инспектор;  2004–2005 аръёсы — «Стройтранссервис» огазеяськонын бухгалтер, Ижкар;   2006–2008 аръёсы — Удмурт Элькунысь Чаклась (контрольной) комитетлэн мерлыко удысэз эскеронъёсъя ёзэтаз валтӥсь кун инспектор;  2008–2010 аръёсы — Удмурт Элькунысь Чаклась комитетысь огъякун ужпумъёслы но мерлыко удысын коньдон кутонэз чакланъя ёзэтын валтӥсь кун инспектор;  2010–2012 аръёсы — Удмурт Элькунысь Экономикая министерствоысь Ужбергатонэз азинтонъя но инновациосъя управленилэн ёзэтаз кивалтӥсь;  2012–2016 аръёсы — Удмурт Элькунысь Экономикая министерствоысь Покчи но шоръёзо ужбергатонэз азинтонъя управленилэн кивалтӥсез;  2016–2017 аръёсы — Удмурт Элькунысь экономикая министрлэн воштӥсез;  Пусъемын Удмурт Элькунысь Экономикая министерстволэн Данъян грамотаеныз (2015-тӥ арын), Удмурт Элькунысь Кивалтэтлэн Данъян грамотаеныз (2017-тӥ арын). Ватсан Тегъёс: Политика Удмуртия кивалтэт экономикаяминистерство АлександрБречалов  